|  |  |
| --- | --- |
| sotskindl_vapp_est_black |  |
| Krista Aas  Siseministeerium  info@siseministeerium.ee  Pikk 61  15065, Tallinn | |  |  | | --- | --- | |  |  | |  |  | | Meie 17.01.2025 | nr 2-13/1751-1 | |
| AMIF.1.02.23-0002 „Tugiisikuteenus rahvusvahelise kaitse saajatele“ TAT muudatuste ettepanek |  |

Lugupeetud Krista Aas

Sotsiaalkindlustusamet (edaspidi SKA) taotleb siseministri 06.09.2023 käskkirja nr 1-3/105 "Varjupaiga-, Rände- ja Integratsioonifondi meetme 2.3 "Tugiisikuteenus rahvusvahelise kaitse saajatele" toetuse andmise tingimused" (edaspidi *TAT*) muutmist lähtuvalt TAT-i punktist 11.2.

Projekti AMIF.1.02.23-0002 „Tugiisikuteenus rahvusvahelise kaitse saajatele“ rakendamise käigus viisime 2024. aastal läbi teenusdisaini, mille tulemil järeldasime, et rahvusvahelise kaitse saanute (RVK) tugiisikuteenuse kliendikeskseks üle-eestiliseks osutamiseks ning kulude optimeerimiseks on vajalik teenuses järgmine arenguhüpe. Sellest tulenevalt soovime kaasata projekti uue partnerina rahvusvahelise kaitse taotlejate majutuskeskuse (edaspidi majutuskeskus) praeguse teenusepakkuja, kes osutab RVK tugiisiku teenust üle-eestiliselt. SKAle tagab hetkel majutuskeskuse teenust riigihanke nr 245046 tulemusel AS Hoolekandeteenused sõlmitud halduslepingu nr 5.2-9/2514-1 raames. Halduslepingu kestvus on kuni 21.04.26. Tugiisikuteenuse osutamine läbi majutuskeskuse on planeeritud kuni 30.06.2029. Kui majutuskeskuse teenuseosutaja vahepealsel perioodil muutub, taotleme uuesti TATi muutmist.

Projekti raames piloteerime 2025. aastal RVK tugiisikuteenuse osutamist majutuskeskusest. Piloodi õnnestumise korral soovime jätkata tugiisikuteenuse osutamist majutuskeskuse teenuseosutaja poolt, et tagada efektiivne teenuse jätkumine sihtrühmale. Teenust pakutakse jätkuvalt klientidele, kes pärast rahvusvahelise kaitse saamist kolivad välja majutuskeskusest, ja klientidele, kes on kaitse taotlemise ajal elanud omavalitsuse üksuses, kuid vajavad täiendavat kohanemistuge pärast kaitse saamist. Seoses partneri lisamisega on projekti tegevuskavas ja eelarves korrigeeritud kulurea „RVK tugiisikuteenuse tagamine teistes KOVides“ (kuluridade numeratsioonivea tõttu oli rea senine number 1.1.7, uus on 1.1.6) kulude detailset kirjeldust ning ettenähtud eelarvet. Eelarvele on lisandunud kulurida „RVK tugiisikuteenuse tagamine majutuskeskuse kaudu“ (rida nr 1.1.8, numeratsioonivea tõttu oli ka senini eelarves rida nr 1.1.8, kuid see oleks pidanud kandma numbrit 1.1.7).

Senise projekti rakendamise käigus oleme regulaarselt jälginud KOV partnerite poolt tehtavaid kulutusi ning eelarve kasutust ja järeldanud, et antud kuluridadel on tekkinud ülejääk. Oleme konsulteerinud KOVidega praeguse töömahu ning eelarveliste vahendite kasutamise osas ning sellest tulenevalt korrigeerinud partneritele suunatud eelarveliste vahendite mahtu. KOV partneritel tekkinud eelarveline jääk on suunatud osaliselt eelarvereale 1.1.8, et tagada üle-eestiline teenuse osutamine uue korraldusmudeliga. Sellest tulenevalt väheneb eelarverea „RVK tugiisikuteenuse tagamine Tartus“ (numeratsioonivea tõttu oli rea senine number 1.1.4, uus on 1.1.3) maht 31 518,82 euro võrra; rea „RVK tugiisikuteenuse tagamine Jõhvis“ (numeratsioonivea tõttu oli rea senine number 1.1.5, uus on 1.1.4) maht 18 477,03 euro võrra ning rea „RVK tugiisikuteenuse tagamine Rakveres“ (numeratsioonivea tõttu oli rea endine number 1.1.6, uus on 1.1.5) maht 38 202,82 euro võrra. Partneritele on ette nähtud proportsionaalselt 5% kaudset kulu nende otsestest kuludest.

Seoses projekti raames planeeritud arenguhüppega näeme ette, et SKA projektijuhi töökoormus, mis algselt oli planeeritud peale käivitamist 50% koormusega, säilib senise 80% koormusega, et tagada projekti partneritele vajalik tehniline ja sisuline tugi ning tagada teenuse arenduseks vajalikud tegevused ja analüüs. Sellest tulenevalt suureneb eelarverea 1.1.1 maht 45 156,54 euro võrra ja on kokku 206 173,42 eurot.

Kinnitame, et AS Hoolekandeteenusel on vajalik kvalifikatsioon, kogemus ning õiguslik, organisatsioonilised ja tehnilised eeldused projekti elluviimiseks kavandatud viisil.

Kinnitame, et planeeritavad muudatused toetavad projekti eesmärkide saavutamist ning nendega ei muutu projekti eelarveline kogumaht.

Käesolevaga esitame lähtuvalt TATi punktidest 11.2, 9.3.1 ja 9.3.2 ettepaneku TAT-i punkti nr 2 sõnastuse muutmiseks (Lisa 1), tegevuskava ja eelarve muutmise taotluse (Lisa 2) ja projekti kirjelduse koos partnerite kinnitustega (Lisad 3-7), mida palume lugeda partnerite kooskõlastuseks TAT-i muutmise taotlusele.

Soovime, et antud muudatused hakkaksid kehtima tagasiulatuvalt alates 01.01.2025.

Lugupidamisega

|  |  |
| --- | --- |
| (allkirjastatud digitaalselt) |  |
| Maret Maripuu |  |
| peadirektor |  |

Lisad:

Lisa 1. Ettepanek TAT-i punkti 2 sõnastuse muutmiseks

Lisa 2. Projekti AMIF.1.02.23-0002 „Tugiisikuteenus rahvusvahelise kaitse saajatele“ tegevuskava ja eelarve

Lisa 3. AS Hoolekandeteenused projekti kirjelduse kinnitus

Lisa 4. Tallinn Linnavalitsuse projekti kirjelduse kinnitus

Lisa 5. Tartu Linavalitsuse projekti kirjelduse kinnitus

Lisa 6. Jõhvi Vallavalitsuse projekti kirjelduse kinnitus

Lisa 7. Rakvere Linnavalitsuse projekti kirjelduse kinnitus

Margit Machrafi

58874583, margit.machrafi@sotsiaalkindlustusamet.ee